ניתן להגיע מקסטיליה במדריד לבורגוס  באמצעות רכב שכור או תחבורה ציבורית.
ברכב פרטי: הכבישים המובילים אל העיר הם A231, N627, A62, A1, N234, AP68, N120, N234, AP1. משך זמן הנסיעה הוא שעתיים מלאון (León), שעתיים וחצי ממדריד (Madrid) וגם מסאן סבסטיאן (San Sebastian), ושלוש שעות מסרגוסה (Zaragoza). (ראה עוד תחת השכרת רכב במדריד וקסטיליה והשכרת רכב בספרד). ניתן להזמין רכב שכור בקסטיליה במדריד בלינק זה או בלינק זה. מומלץ למי שמתכנן לשכור רכב לא רק להגעה לבורגוס, אלא לטיול ארוך או רחב יותר באזור.
אוטובוס :תחנת האוטובוס המרכזית היא Estación de Autobuses de Burgos והיא ממוקמת במרכז העיר. מגיעים אליה אוטובוסים ממגוון יעדים. קו Madrid-Santande I המגיע ממדריד (תחנת Estación de Autobuses de Madrid Estacion Sur), משך הנסיעה הוא שעתיים ו45 דקות, ללא עצירות. קו Gijon-Burgos Por Leon מגיע מלאון (תחנת Estación de Autobuses de Leon), משך הנסיעה הוא שעתיים, ללא עצירות – תחנות האוטובוס המרכזית נמצאת ממש ליד המוזיאון של בורגוס. להשוואת מחירים לנסיעה בתחבורה ציבורית אפשר להיכנס לאתר זה שמשווה בין מחירי אוטובוסים.
רכבת: תחנה הרכבת הקרובה היא Burgos-Rosa de Lima והיא ממוקמת בפאתי העיר בורגוס. משך זמן הנסיעה ארוך יותר מנסיעה ברכב, לפעמים כמעט פי 2 כך שכדאי לוותר על האופציה הזאת. הרכבת שמגיעה מכל היעדים היא רכבת ALVIA וזמן הנסיעה מלאון (León) הוא שעתיים, מסאן סבסטיאן (San Sebastian) שלוש שעות וממדריד (Madrid) וסרגוסה (Zaragoza) ארבע שעות. בנוסף, חשוב לציין שתחנת הרכבת נמצאת מחוץ לעיר ולא קיימת תחנת אוטובוס באזור שתיקח אתכם אל מרכז העיר. (ראו עוד תחת רכבות בספרד).
טיסה: מרחק 15 דקות נסיעה מהעיר ממוקם שדה התעופה של בורגוס Aeropuerto de Burgos. זהו שדה תעופה קטן המיועד בעיקר לטיסות בתוך ספרד. (ראו עוד תחת טיסות לספרד).